O‘zbekiston Respublikasi Prezidentining 2012-yil 22-oktabrdagi “O‘zbekistonda fermerlik faoliyatini tashkil qilishni yanada takomillashtirish va uni rivojlantirish chora-tadbirlari to‘g‘risida”gi PF-4478-sonli Farmonida belgilangan vazifalarning baja

O‘zbekiston Respublikasi Oliy Majlisi Qonunchilik palatasining Kengashi va O‘zbekiston Respublikasi Oliy Majlisi Senatining Kengashi qaror qiladilar:
 1. O‘zbekiston Respublikasi Prezidentining 2012-yil 22-oktabrdagi PF-4478-sonli Farmoni bilan tasdiqlangan Dasturning 15-bandida belgilangan fermer xo‘jaliklari faoliyatining dolzarb masalalarini va ularni hal etish yo‘llarini Qoraqalpog‘iston Respublikasi, viloyat va tuman fermyerlar kengashlari a’zolari tomonidan – Qoraqalpog‘iston Respublikasi Jo‘qorg‘i Kengesida, xalq deputatlari viloyat va tuman kengashlarida, O‘zbekiston Fermyerlari kengashi a’zolari tomonidan – O‘zbekiston Respublikasi Oliy Majlisi Qonunchilik palatasi va Senatining tegishli qo‘mitalarida hamda O‘zbekiston Respublikasi Vazirlar Mahkamasida muntazam muhokama qilib borish tizimini joriy etish yuzasidan tegishli normativ-huquqiy hujjatlarni ishlab chiqish bo‘yicha ishchi guruhning tarkibi ilovaga muvofiq tasdiqlansin.
 2. Ishchi guruh zimmasiga 2012-yilning 15-dekabrigacha:
 O‘zbekiston Respublikasi Prezidentining 2012-yil 22-oktabrdagi PF-4478-sonli Farmoni bilan tasdiqlangan Dasturning 15-bandida belgilangan fermer xo‘jaliklari faoliyatining dolzarb masalalarini va ularni hal etish yo‘llarini Qoraqalpog‘iston Respublikasi, viloyat va tuman fermyerlar kengashlari a’zolari tomonidan – Qoraqalpog‘iston Respublikasi Jo‘qorg‘i Kengesida, xalq deputatlari viloyat va tuman Kengashlarida, O‘zbekiston Fermyerlari kengashi a’zolari tomonidan – O‘zbekiston Respublikasi Oliy Majlisi Qonunchilik palatasi va Senatining tegishli qo‘mitalarida hamda O‘zbekiston Respublikasi Vazirlar Mahkamasida muntazam muhokama qilib borish tizimini joriy etish yuzasidan O‘zbekiston Respublikasi Oliy Majlisi Qonunchilik palatasi Kengashining va O‘zbekiston Respublikasi Oliy Majlisi Senati Kengashining qo‘shma qarori loyihasini;
 fermer xo‘jaliklari faoliyatining dolzarb masalalarini va ularni hal etish yo‘llarini Qoraqalpog‘iston Respublikasi, viloyat va tuman fermyerlar kengashlari a’zolari tomonidan – Qoraqalpog‘iston Respublikasi Jo‘qorg‘i Kengesida, xalq deputatlari viloyat va tuman Kengashlarida, O‘zbekiston Fermyerlari kengashi a’zolari tomonidan – O‘zbekiston Respublikasi Oliy Majlisi Qonunchilik palatasi va Senatining tegishli qo‘mitalarida hamda O‘zbekiston Respublikasi Vazirlar Mahkamasida muntazam muhokama qilib borishga doir tavsiyalarning loyihasini ishlab chiqish vazifalari yuklatilsin.
 3. Ushbu qaror qabul qilingan kundan e’tiboran kuchga kiradi.